આ બાબતે ફરિયાદ કરતાં એક સ્થાનિક રહેવાસીએ મિડ-ડે LOCALને કહ્યું હતું કે ‘મહિનાથી ગટરના વહેતા ગંદા પાણીને કારણે ભયાનક દુર્ગંધ આવી રહી હતી. આ ઉપરાંત ગંદકી પણ વધતી જતી હતી. એક મહિનામાં સુધરાઈને અનેક વખત ફરિયાદો કરી, પરંતુ સુધરાઈએ અમારી કરેલી દરેક ફરિયાદને એક કાને સાંભળીને બીજે કાને કાઢી મૂકતાં અમારી સમસ્યા સૉલ્વ નહોતી થતી. જ્યારે વોટ જોઈતા હોય ત્યારે અનેક વાયદાઓ કરવામાં આવતા હોય છે. ચૂંટાઈ આવ્યા બાદ ફક્ત આરામથી રાજ કરતા હોય છે. લોકોની પરેશાનીઓ સૉલ્વ કરવા માટે કંઈ ખાસ ઍક્શન નથી લેવામાં આવતી. અમારી સમસ્યાઓ સામે પણ સુધરાઈએ કોઈ જ ઍકશન ન લેતાં આખરે અમે જ અમારા ખર્ચે ગટરને સાફ કરાવી સમસ્યાને સૉલ્વ કરી હતી.’